Gw mau tau Sejarah dari Poland. Jelasin dalam bahasa melayu

Sejarah bertulis Poland bermula pada abad ke-10. Pada masa itu, Poland diperintah oleh sebuah dinasti yang dikenali sebagai Piast. Seorang raja Piest, Mieszko I menaiki takhta sekitar tahun 960 hingga 992. Pada tahun 966, beliau menganut agama Kristian dan diikuti oleh pengikutnya.

Walau bagaimanapun, seorang raja bernama Boleslaw (pemerintahannya sekitar tahun 1102-1138) memutuskan bahawa selepas kemangkatannya, kerajaannnya akan dibahagikan kepada anak-anaknya walaupun anak sulungnya memiliki kuasa untuk menaiki takhta. Keadaan ini telah melemahkan Poland.

Walau bagaimanapun, pada abad ke-12 dan ke-13, Poland menjadi sebuah negeri yang makmur dan kota-kota berkembang. Henry I mula menaiki takhta dari tahun 1201 hingga 1238. Isterinya, Jadwiga menggalakkan pedagang-pedagang Jerman untuk datang dan menetap di Poland. Mereka membina sebuah pekan bersama undang-undang Jerman. Sesetengah orang Jerman juga datang untuk mengusahakan tanah kebun di Poland. Walau bagaimanapun, pada tahun 1241-42, tentera Mongol melancarkan serangan dan menceroboh Poland. Tentera Poland tewas di pertempuran Legnica pada April 1241 tetapi tentera Mongol kemudian mengundurkan tenteranya.

Ancaman lain untuk menggugat keamanan Poland adalah dari Kesateria Teuton. Mereka menawan orang-orang Pagan di bahagian timur Eropah dan memaksanya untuk memeluk agama mereka anuti. Pada tahun 1235, mereka cuba untuk menceroboh orang Pagan Prusia (di bahagian timur laut Poland). Pada tahun 1283, Kesateria Teuton telah menakluki Prusia. Walau bagaimanapun pada tahun 1308, mereka beralih ke Poland dan kesannya mereka mendapat bahagian timur Pomerania yang termasuk kota Gdańsk sebelum mereka menukar nama kepada Danzig (nama Jerman).

Pada awal abad ke-14, Poland menjadi sebuah negara yang kuat dan bersatu. Raja Kazimierz meluaskan kuasanya ke bahagian timur hingga menjangkau ke Rusia. Beliau juga membentuk undang-undang dan pentadbiran. Di bawah pemerintahan beliau juga, universiti pertama di Poland dibina di Kraków. Kazimierz juga melindungi dan menyokong orang-orang Yahudi. Ini membuatkan ketika pemerintahan beliau, Poland menerima ramai komuniti Yahudi.

Louis I, sepupu Kazimierz menjadi raja baharu Poland selepas kemangkatannya. Louis mahu anak perempuan menggantikannya untuk menjadi pemerintah Poland sesudah kemangkatannya. Tetapi, untuk mendapatkan persetujuan daripada golongan bangsawan Poland, beliau dipaksa untuk memberikan mereka konsesi. Hak Koszyce (1374) membuatkan golongan bangsawan bebas daripada dikenakan cukai. Selain itu, mereka juga diberi peranan penting dalam kerajaan. Pada masa akan datang, tiada keputusan penting boleh dibuat tanpa persetujuan mereka.